
Αςίτασί 


Τπε 19705 Πας Ῥοεπ α Ρετῖοά οἱ αά]αδίπιεηί {ος (θε δοεἱείγ (ἀῑσίαίοτδΠίρ, 1ο55 οί ΠαΙ{ 
οἱ «Υρτας, εσοποπηίς ΠατάδΠΙρ). Τπε Ναενύ (θεΚ ϱἵπαπια πιαίιτεά ἴπ {πί5 δοσίαΙ 
σοπ{θχί, νε [πο Οἱά (1θεκ (ἴποπια 5πονύθά ο Ῥίρροςδί ἀοσο[πο σἶπορ Ιί5 
ἂρρθαίαηςθ. ΙΠ ἴῑπα {ο[οννίπρ ϱ6958Υ, ννε υΙ1] τείατ {ο πο οοπα1ήοιπ5 ππάθί ΥΠΙςΗ ἴπο 
Ναυνν (θεΚ («Ίπαπια γύας Εογπιθά. Ναχί, ννε νν1]1 ριοδαοηί πο ἀενε]ορπιεηίς ἴαί ἴοοκ 
Ρίαςα ἵπ ἴα Πε]ά οί (τεεΚ οἴπεπιᾶ απά ἴπα πιαῖη ἀἰῄετεηςσες Ὀείνύαεη ΟΙά απά αν 
(ταεΚκ (ἴπεπια. ΕΙΠαΙΙΥ, ννε νν1]1 τοίατ ἴο ἴπε το]ε Οἱ πα πιοςί ἱπιροτίαπί ἀἰτοσίοτς οί ἴἴπα 
Ροτῖοά απά ννο ννΙ]] απαΙγζε ἴ]πο Η]πι "Κορτοςεπία Ποπ" ΡΥ ΤΠ. ΑπρεΙοροιίος. 


Η δεκαετία του 1970 ήταν µια περίοδος προσαρμογής για την ελληνική κοινωνία 
(Δικτατορία, απώλεια της µισής Κύπρου, οικονομική δυσχέρεια). Ο Νέος 
Ελληνικός Κινηματογράφος (ΝΕΚ) ωρίµασε σε αυτό το κλίµα, ενώ ο Παλιός 
Ελληνικός Κινηματογράφος (ΠΕΚ) παρουσίασε τη µεγαλύτερη κάµψη απὀ την 
εποχή εμφάνισής του]. Στο δοκίμιο που ακολουθεί, θα αναφερθούμε στις 
συνθήκες κάτω απὀ τις οποίες διαμορφώθηκε ο ΝΕΚ. Στη συνέχεια, θα 
παρουσιάσουμε τις εξελίξεις που σημειώθηκαν στο χώρο του ελληνικού 
κινηματογράφου και τις κυριότερες διαφορές μεταξύ ΠΕΚ και ΝΕΚ. Τέλος, θα 
περιγραφεί ο ρόλος των σημαντικότερων σκηνοθετών τῆς περιόδου και θα 
αναλυθεί η ταινία «Αναπαράσταση»του Θ. Αγγελόπουλου. 


Πολιτικό, οικονομικό, κοινωνικό και πολιτιστικό πλαίσιο της εποχής 


Ἡ δεκαετία του 1970-1950 βρίσκει την ελληνική κοινωνία σε µια περίοδο 
αναταραχής, αλλαγών και εξελίξεων. Ἆπτις 21 Απριλίου 1967 εκδηλώθηκε 
πραξικόπημα απόὀ ομάδα στρατού ξηράς και κηρύχτηκε η «Δικτατορία των 
Συνταγματαρχών». Ἡ δικτατορία κυβέρνησε τη χώρα (1967-1974) µε τρόπο 
αυθαίρετο και ανεξέλεγκτο, ιδρύοντας στρατοδικεία, διαλύοντας τα πολιτικά 
κόμματα και γενικότερα θέτοντας σε ισχύ το νόμο «περί καταστάσεως 
πολιορκίας», περιορίζοντας όλες τις προσωπικές ελευθερίες των ατόμων, και 
μειώνοντας την ελευθερία έκφρασης. ΗἩ εξέγερση του Πολυτεχνείου στάθηκε 
αφορμή να κηρυχθεί εκ νέου στρατιωτικός νόμος και µια βδομάδα αργότερα µε 
νέο πραξικόπηµα ανατράπηκε το καθεστώς του Τ. Παπαδόπουλου. Η Ελλάδα 
οδηγήθηκε στην ανατροπή της νέας αυτής δικτατορικής κυβέρνησης, λόγω του 
πραξικοπήματος κατά της Κυπριακής Δημοκρατίας και της εισβολής του 


1Σολδάτος 19585, 5. 

τουρκικού στρατού στην Κύπρο’. Μετά την επιτυχή μετάβαση από τη δικτατορία 
στη δημοκρατία και µε την αποκατάσταση των στοιχειωδών δημοκρατικών 
ελευθεριών ένας άνεμος αισιοδοξίας έπνευσε στην ελληνική κοινωνία, τόσο σε 
ατομικό όσο και σε κοινωνικό επίπεδο. 


ἩΗ ελληνική οικονομία κατά τη δεκαετία του ’70 και µέχρι το 1974 βρισκόταν σε 
µια φάση καπιταλιστικής ανάπτυξης. Όι τοµείς της ελληνικής οικονοµίας 
παρουσίασαν άνιση ανάπτυξη. Έτσι, παρατηρήθηκε µείωση του πρωτογενή 
τοµέα, ενώ παρουσιάστηκε ιδιαίτερα υψηλός δείκτης ανάπτυξης στο 
δευτερογενή και στον τριτογενή τοµέα. ἩἨἩ εσωτερική και εξωτερική 
μετανάστευση ήταν το κύριο αποτέλεσµα τῆς διαρκώς αυξανόμενης ανισότητας 
στην κατανομή του πλούτου. Όλα αυτά συνέβαλαν στη δηµιουργία νέων 
κοινωνικών στρωμάτων αλλά και µιας νέας κοινωνικής τάξης (µικροέµποροι, 
τεχνίτες, ελεύθεροι επαγγελματίες, αλλά και πολλοί που είχαν πλουτίσει 
ασκώντας «παρασιτικά» επαγγέλματα). Οι δύσκολες οικονομικές συνθήκες 
οδήγησαν στην ανεργία και τη φτώχεια. Το ποσοστό των φτωχών νοικοκυριών 
στην Ελλάδα το 1974 ήταν υψηλότερο από κάθε άλλη χώρατης ΕΟΚΑ. 

Η πορεία που ακολούθησε ο Νέος Ελληνικός Κινηματογράφος ήταν ανάλογη µε 
αυτή του βιομηχανικού τοµέα, ως µεταποιητική κατά βάση βιομηχανία που 
παρήγαγε αγαθά για την ψυχαγωγία του κοινού, αν και σύμφωνα µε τον 
Κολοβό «δεν ήταν βιομηχανία, αλλά βιοτεχνία», χωρίς όµως τα οικονομικά του 
οφέλη να φτάσουν στα επίπεδα των άλλων βιομηχανιών». Όπως ήταν 
αναμενόμενο, οι ταινίες που γυρίστηκαν μεταξύ 1970-1950 εμφανίζουν τα 
κυριότερα χαρακτηριστικά τῆς περιόδου. Ταινίες, όπως οι «Ἐενιτεμένου του Ν. 
Αβραμέα (1971), «Στον ίλιγγο της αμαρτίας» (1972) του ΠΠ. Παρασχάκη, οι 
«Σατανικές ερωμένες» (1974) του Φ. Γεωργίτση κ.ά., παρουσίαζαν το πρόβλημα 
του ξεριζωμού, χωρίς όµως να εμβαθύνουν στο θέµα, ενώ το µόνο που ενδιέφερε 
τον σκηνοθέτη ήταν η προσέλευση του κοινού στις κινηματογραφικές αίθουσες. 
Η ανάπτυξη της τηλεόρασης, το 1966 άρχισε να λειτουργεί το πρώτο τηλεοπτικό 
δίκτυο, έφερε τη κάθετη πτώση στον κινηματογράφο. Τα τηλεοπτικά κανάλια 
είχαν τη δυνατότητα µε τις μαζικές αγορές ελληνικών και αμερικανικών 
ταινιών, να εξασφαλίσουν τεράστια κέρδη µέσω των διαφημίσεων. Ο θεατής του 
κινηματογράφου μετατράπηκε σε ένα πρόθυμο θεατή έτοιμο να καταναλώσει 
απὀ το σπίτι του «τον ωκεανό εικόνων και ήχων» που του προσέφερε δωρεάν η 
τηλεόραση. Οι θεατές αυτοί, ήταν κυρίως οι οικονομικοί εσωτερικοί πρόσφυγες 
που κατέφυγαν στη βόρεια και δυτική περιφέρεια της Αττικής και της 
Θεσσαλονίκης. Ὑποστηρίζεται ότι εάν έμεναν κοντά στο κέντρο της 
πρωτεύουσας και τὴς συμµπρωτεύουσας, ίσως να προτιμούσαν την 
κινηματογραφική ψυχαγωγία από την τηλεοπτικήδ. 


2Μαργαρίτης κ.ά. 1999, 317. 
8 Αθανασάτου κ.ά. 2002, 153. 
Μαργαρίτης κ.ά. 1999, 324. 
δΜαργαρίτης κ.ά. 1999, 155. 
ὁ Σωτηροπούλου 1995, 108. 

7 Σωτηροπούλου 1995, 98. 
8Αθανασάτου κ.ά. 2002, 155. 

ἩΗ προτίµηση του ελληνικού κοινού για την τηλεόραση είχε ως αποτέλεσµα τη 
µείωση των εισιτηρίων στις κινηματογραφικές αίθουσες’. Η σημαντικότερη όµως 
επίπτωση απὀ την πτώση των εσόδων των κινηματογραφικών αιθουσών ήταν 
και η ανάλογη µείωση των παραγόμενων ταινιών. Ἡ µείωση αυτή έγινε 
σταδιακά απὀ το 1972 έως το 1975, για να πέσει κατακόρυφα απὀ το 1976 και 
µετά. Το φαινόμενο αυτό δεν ήταν µόνο ελληνικό. Σε ολόκληρο τον κόσµο, η 
εμφάνιση της τηλεόρασης επηρέασε τη κινηματογραφική παραγωγή, αλλά και 
τις εισπράξεις απὀ τα εισιτήρια. Η κύρια διαφορά όµως, ήταν ό,τι στις υπόλοιπες 
ευρωπαϊκές χώρες, η κρίση αντιμετωπίστηκε µε την κρατική παρέμβαση. Στην 
Ελλάδα, ο κινηματογράφος «αγνοήθηκε και δεν λήφθηκε κανένα µέτρο για τη 
διαφύλαξη και την προώθηση των κινηματογραφικών ταινιών»]ο. Η ίδρυση από την 
«Ελληνική Τράπεζα Βιοµηχανικής Ανάπτυξης» της Ουγατρικής εταιρείας 
«Γενική Κινηματογραφικών Επιχειρήσεων Α.Ε» δεν άλλαξε το τοπίο. Η Εταιρεία 
δεν χρηματοδότησε σκηνοθέτες του ΝΕΚ, ενώ έδινε οικονομικά βοηθήματα 
στους «συμπαθούντες» της δικτατορίας. Μετά την πτώση τῆς Δικτατορίας, όµως 
ενίσχυσε οικονομικά µια ταινία του Τ. Κανελλόπουλου και µια του Κ. Φέρρη. Στη 
συνέχεια, η Εταιρεία μετονομάστηκε σε «Ελληνικό Κέντρο Κινηματογράφου» και 
χρηματοδότησε 17 ταινίες, µερικές απὀ αυτές γυρίστηκαν απὀ σκηνοθέτες του 
ΝΕΚ(πχ.το «Χάππυ Νταίη» του Π. Βούλγαρη). 


Το πολιτιστικό κλίµα και το πνευματικό ήθος των καλλιτεχνικών δημιουργών 
της Ἑλλάδας ήταν ιδιαίτερα ενεργό την περίοδο που εξετάζουμε. Το 1970 
εγκαινιάστηκε η Εθνική Πινακοθήκη ως κέντρο πολιτιστικής ζωής. Ο 
πνευματικός κόσμος συσπειρώθηκε και µε μοναδικό µέσο έκφρασης την τέχνη 
αντέδρασε δημιουργικά. Σε αυτό το πλαίσιο, µια ομάδα συγγραφέων «ως 
έκφραση αντίδρασης απέναντι στο καθεστώς, εξέδωσαν το βιβλίο «Δεκαοχτώ 
Κείμενα», ενώ το «Θέατρο Τέχνης» του Κουν ανέβασε έργα του Ιονέσκο, 
Σάμιουελ Μπέκετ, και Γκέοργκ Μπύχνερ. Παρουσιάστηκαν νέοι θεατρικοί 
συγγραφείς, όπως η Δ. Αναγνωστάκη και ο Δ. Κεχαϊδης, ενώ στις θεατρικές 
σκηνές ανέβηκαν παραστάσεις µε έργα των Σκούρτη, Μάτεση, Καμπανέλλη”. 


Η ποίηση και το τραγούδι έπαιξαν καθοριστικό ρόλο στην αντίσταση κατά τῆς 
Χούντας. Στα ελληνικά γράμματα εμφανίστηκε µια γενιά νέων ποιητών, η 
«Γενιά του 70» µε ατομικές ή συλλογικές εκδόσεις, ενώ στα µουσικά δρώμενα 
παρατηρήθηκε µια αναβίωση του έντεχνου λαϊκού τραγουδιού µε στίχους 
καταξιωµένων ποιητών (µε κυριότερους μουσικούς εκπροσώπους τους Γιάννη 
Μαρκόπουλο, Μίκη Θεοδωράκη, Μάνο Χατζηδάκη, Χριστόδουλο Χάλαρη, Ελένη 
Καραϊνδρου και Σταύρο Ξαρχάκο). Ο Οδυσσέας Ελύτης δηµοσίευσε το ποιητικό 
έργο «Ο Ἠλιος ο Ηλιάτορας», ενώ ο Γιάννης Ρίτσος έγραψε αυτή την περίοδο, 
µερικά απὀ τα σημαντικότερα ποιήµατά του. Ο κόσμος δίψαγε για δημοκρατία 
και ελευθερία ἐκφρασης. Έτσι, η κηδεία του Γ. Σεφέρη αποτέλεσε ταυτόχρονα 
και διαδήλωση διαμαρτυρίας κατά της δικτατορίας”. 


90. αριθµός των εισιτηρίων το 19560 έφτασε να είναι το 1/9 των εισιτηρίων που 
πραγµατοποιήθηκαν την προηγούµενη περίοδο. Βλ. Σωτηροπούλου 1995, 94. 

10 Σωτηροπούλου 1995, 93. 

1 Αθανασάτου κ.ά. 2002, 157. 

1 Αθανασάτου κ.ά. 2002, 157. 

Όλα όσα περιγράφηκαν παραπάνω ήταν απόρροια µιας γενικότερης κρίσης που 
επικρατούσε στην Ελλάδα για αρκετές δεκαετίες. Ἡ κρίση υπήρχε τόσο στο 
ευρύτερο πολιτικό και οικονομικό επίπεδο όσο και στο κοινωνικό και πολιτιστικό 
επίπεδο. Όι άνθρωποι κουρασμένοι απὀ τις συγκυρίες τη φτώχια, την 
μετανάστευση, την ανεργία, κ.λπ., αναζητούσαν δίαυλους εξόδου απὀ το 
αδιέξοδο και επικοινωνίας µε την Ευρώπη. Ἡ αναζήτηση, λοιπόν, µιας 
πολιτισμικής ταυτότητας, χωρίς όµως να χαθεί η ελληνικότητα, ήταν το κύριο 
ζητούμενο. Ο ΝΕΚ προσπάθησε να συνδυάσει την αισθητική πρωτοτυπία µε την 
ελληνική ταυτότητα!». 

Ἡ απομάκρυνση του κοινού από τις κινηματογραφικές αίθουσες οφειλόταν εν 
μέρει και στον κορεσμό του απὀ την τυποποίηση και την ομοιογένεια των 
ταινιών του ΠΕΚ. Το κοινό θα επέστρεφε στις κινηματογραφικές αίθουσες µόνο 
για να παρακολουθήσει εξαιρετικές ταινίες του ΠΕΚ ή ταινίες ενός άλλου νέου 
κινηματογράφου. Ενηλικιώθηκε µέσα σε ζοφερές καταστάσεις και σε αυτή τη 
δύσκολη µπολιτικά και οικονομικά περίοδο. Στο Φεστιβάλ Ελληνικού 
Κινηματογράφου εμφανίστηκαν ταινίες µε διαφορετικές φιλµικές γλώσσες, µε 
νοήματα διφορούµενα, µε µεταφορικές και συμβολικές έννοιες. Συγκεκριµένα, 
στο 11ο Φεστιβάλ, (1970),η πλάστιγγα των συμμετοχών συνέχισε να γέρνει προς 
την πλευρά του εμπορικού κινηματογράφου Προβλήθηκε, όµως και η 
Αναπαράσταση, η πρώτη ταινία μεγάλου µήκους του Θόδωρου Αγγελόπουλου, η 
οποία έλαβε πλήθος βραβείων, μεταξύ των οποίων και αυτό της καλύτερης 
ταινίαςΆ. Με την Αναπαράσταση, σχολιάζουν οι ιστορικοί του ελληνικού 
κινηματογράφου, σηματοδοτείται η έναρξη ενός κινηματογράφου, στον οποίο 
τον αποκλειστικό έλεγχο του τελικού προϊόντος έχει ο σκηνοθέτης, όχι ως 
τεχνίτης αλλά ως δημιουργός. Στα επόμενα χρόνια ξεχώρισαν ταινίες όπως: «οι 
Μέρες του ’36» του Θ. Αγγελόπουλου, η «Ευδοκία» (1971) του Α. Δαμιανού, το 
«ΠΙροξενιό της Άννας» (1972) του Π. Βούλγαρη, το «Ιωάννης ο βίαιος» (1973) της 
Τ. Μαρκετάκη, κ.ά. Μετά το 1975, η αναδιοργάνωση του Φεστιβάλ Ελληνικού 
Κινηματογράφου, οδήγησε σε κατάργηση τῆς λογοκρισίας και οι συμμετοχές 
πλέον ελέγχονταν και κρίνονταν για την αισθητική τους αξία]. 

Αξίζει να σημειωθεί ότι µετά το 1975 ανασυστάθηκαν οι κινηματογραφικές 
λέσχες, ενώ ιδρύθηκαν πολλές περισσότερες, οι οποίες προετοίµαζαν σιγά -σιγά 
το απαιτητικό κοινό να δεχτεί τις καινοτόμες πρωτοβουλίες των νέων 
σκηνοθετών. Οι συνθήκες αυτές διαμόρφωσαν ένα θετικό κλίµα για την εξέλιξη 
του νέου ελληνικού κινηματογράφου. 


Βασικές διαφορές παλαιού και νέου ελληνικού κινηματογράφου 


Οι βασικές διαφορές που παρουσιάζονται στον Νέο Ελληνικό Κινηματογράφοσε 
σχέση µε την προηγούµενη περίοδο και τον Παλιό Ἑλληνικό Κινηματογράφο 
εστιάζονται στον τρόπο παραγωγής των ταινιών, στη γλώσσα, στο κοινό που 
παρακολουθεί τις ταινίες, αλλά και στα θέµατα και στα είδη που επιλέγουν οι 
σκηνοθέτες. 


1 Αθανασάτου κ.ά. 2002, 171. 
4Βλ. 11ο Φεστιβάλ Κινηματογράφου, 1970. Διαθέσιμο στο οἰπε[]-πεί.ρΙορδροί.σοπῃ. 
1 Αθανασάτου κ.ά. 2002, 156. 

Τρόπος Παραγωγής 

Στη δεκαετία του ’70, οι παραγωγές ήταν κυρίως ανεξάρτητες και αποτελούσαν 
προσπάθειες καλλιτεχνικής έκφρασης των σκηνοθετών, οι οποίοι αναλάμβαναν 
συνήθως την οικονομική ευθύνη και επωµίζονταν και την ενδεχόμενη αποτυχία. 
(αν και αρκετές φορές υπήρχαν οι µαικήνες παραγωγοί, όπως ο Γ. Παπαλιός) 
Επίσης, η διανοµή και η εκμετάλλευση τῆς ταινίας δεν ήταν εξασφαλισμένη, 
αφού οι χρηματοδότες ασχολούνταν µόνο µε την παραγωγή. Μετά το γύρισμα 
της ταινίας, την παρουσίασή της σε κάποιο Φεστιβάλ, ή στο κύκλωμα των 
κινηματογραφικών λεσχών, το µέλλον τῆς ταινίας ήταν αβέβαιο. Στον ΠΕΚ, οι 
εμπορικές επιτυχίες τῆς εποχής ήταν συνήθως παραγωγές μεγάλων εταιρειών 
(Φίνος Φιλμ, Τζέιμς Πάρις, κ.λπ.), όπου ο παραγωγός τῆς ταινίας αποφάσιζε για 
το θέµα, τον σκηνοθέτη, τους γνωστούς ηθοποιούς, αλλά και για όλες τις 
λεπτομέρειες. ο χώρος γυρισμάτων ήταν πανομµοιότυπος σχεδόν για όλες τις 
ταινίες και τα γυρίσματα πραγματοποιούνταν σε στούντιο, ενώ το ντεκόρ 
επαναλαμβανόταν. Αντίθετα, οι σκηνοθέτες του ΝΕΚ εγκατέλειψαν τους 
στεγανούς και τυποποιηµένους χώρους των στούντιο και άρχισαν σταδιακά να 
χρησιμοποιούν πραγματικά, εσωτερικά ή εξωτερικά κτίσματα, τοπία, πόλεις ή 
και δρόµους!ό. 


Γλώσσα 


Ο ΝΕΚ κατά τη δεκαετία του ’70 εγιφάνισε µια γλωσσική ποικιλομορφία, που 
οφειλόταν στο γεγονός ότι οι δημιουργοί ήταν πιο «ελεύθερου κατά τη σύλληψη 
και κατασκευή των ταινιών τους]. Έτσι, αντικατέστησαν την τυποποιημένη και 
εύληπτη γλώσσα της προηγούμενης περιόδου µε µια γλώσσα καινοτόμα, 
ανήσυχη, πρωτότυπη και νεαρή. Ἠταν µια κινηματογραφική γλώσσα 
αφυπνιστική των συνειδήσεων και της υψηλής απόλαυσης. Οι σκηνοθέτες 
αναζήτησαν νέους στιλιστικούς τρόπους έκφρασης και προσέγγισης τόσο των 
θεμάτων αλλά και του κοινού, που είχε συνηθίσει να ανταποκρίνεται στις 
«εμπορικές συσκευασίες» των ταινιών’. 


Κοινό 

Βασικός στόχος των ταινιών τῆς προηγούμενης δεκαετίας ήταν η προσέλκυση 
μεγαλύτερου κοινού, που θα έφευγε απὀ τις κινηματογραφικές αίθουσες 
ευχαριστηµένο και χωρίς ίχνος προβληματισμού. Η επικράτηση του «ΠαΡΡΥ επά» 
δημιουργούσε στον θεατή ένα αίσθηµα ευφορίας, ο οποίος αντιλαμβανόταν τον 
κινηματογράφο ως µέσο για την απλή κατανάλωση εικόνων. Αυτή η στάση, 
σύμφωνα µε τη Σωτηροπούλου, αποτελούσε τη γενικότερη εικόνα τῆς περιόδου 
όπου «στον τοµέα τῆς διανόησης υπήρχε καθολικότερη ένδεια»]. Το κοινό την 
επόμενη δεκαετία μοιάζει σαν να «ξυπνά σιγά-σιγά από ένα λήθαργο». Είναι 
νεανικό, σκεπτόµενο, προβλημµατισμµένο και κυρίως έτοιµο να ενεργοποιηθεί και 
να συμμετάσχει στα όσα διαδραματίζονταν”2. 


1 Αθανασάτου κ.ά. 2002, 160. 

7 Αθανασάτου κ.ά. 2002, 184. 

18 Αθανασάτου κ.ά. 2002, 193-124. 
1) Σωτηροπούλου 1995, 61. 

20) Αθανασάτου κ.ά. 2002, 133-134. 

Θέματα και είδη 


Ο ΠΕΚ παρουσίασε µια αισθητική ομοιογένεια, µια τυποποίηση και µια µορφική 
στασιμότητα. Όπως χαρακτηριστικά αναφέρει ο Ν. Κολοβός, μεταξύ των 
ταινιών του Α. Σακελλάριου καιτου Ν. Τσιφόρου δύσκολα μπορούσεο θεατής να 
διακρίνει κάποιος διαφορές. Τα θέµατα σχετίζονταν µε την ελληνική 
καθηµερινή πραγματικότητα, αλλά επαναλαμβάνονταν χωρίς αισθητικές 
διαφοροποιήσεις. Μεταξύ των ταινιών µε εμπορική επιτυχία και απήχηση στο 
κοινό περιλαμβάνονταν µερικά «φιλµικά κείµενα που παρουσίασαν 
διαφοροποιήσεις απὀ τα τυποποιημένα και καθιερωμένα έργα2. Στις ταινίες 
αυτές καταγράφηκε η διάθεση για αλλαγή, η αντιστροφή ή η παράκαμψη 
ορισμένων παγιωµένων κλισέ, η αμφιθυµία, η ανατροπή του αίσιου τέλους και η 
ρεαλιστική εικαστική οργάνωση του κάδρου”. Στη δεκαετία 1970-80, 
παρατηρείται η εγκατάλειψη των θεμάτων του ΤΠΕΚ (φαρσοκωµωδίες, 
µελοδράματα, ταινίες εποχής, και μιούζικαλ) και τα θέµατα σχετίζονταν µετους 
φόβους, τις ανησυχίες και τις αναζητήσεις του ατόμου. Επίσης, πολλές ταινίες 
άντλησαν τα θέματά τους απὀ τον ιστορικό, φιλοσοφικό και κοινωνικό 
προβληματισμό. 


Ο Ρόλος των Σκηνοθετών 


Ο σκηνοθέτης στον ΝΕΚ επιχείρησε να εισάγει νέα αισθητικά ρεύματα και 
διεκδίκησε την ελληνική ταυτότητα και την αισθητική πρωτοτυπία. Έπαψε να 
είναι «υπάλληλος και υποτελής κατασκευαστής χωρίς πρωτοβουλία και 
αυτοδυναμία». Είχε πλέον τη δυνατότητα να επιλέξει το θέµα της ταινίας του, 
να πραγματοποιήσει µια ιδέα ή ένα όραμα εκφραζόµενος µέσω της 
κινηματογραφικής γλώσσας. Μπορούσε να διαλέξει τους ηθοποιούς, να 
χρησιμοποιήσει ότι υλικά έκφρασης θεωρούσε απαραίτητα και να κάνει 
συνδυασμούς σκηνών, ήχων και εικόνων. 

Ο σκηνοθέτης-δημιουργός δούλευε µε μικρούς προὐπολογισμούς, µε άγνωστους 
ηθοποιούς, έξω απὀ το στούντιο, και κυρίως κινιόταν ενάντια στο ρεύμα του 
εμπορικού, µη καλλιτεχνικού κινηματογράφουΆ. Επίσης, ήταν υπεύθυνος για 
όλα τα στάδια τῆς ταινίας, για κάθε φάση της παραγωγής και µε Λίγα λόγια 
ήταν ένας απελευθερωµένος δημιουργός. Ο σκηνοθέτης του ΝΕΚ είχε µια 
ανατρεπτική ιδεολογία. ἼἨθελε να ταρακουνήσει την κατεστηµένη 
κινηματογραφική παραγωγή και να κλονίσει τα σταθερά θεμέλια της κυρίαρχης 
οικονοµικής και κοινωνικής τάξης. Το ρήγμα μεταξύ ΤΠΕΚ και ΝΕΚ ήταν το 
αποτέλεσµα µιας μεταβατικής πολιτικά και οικονομικά κοινωνικής περιόδου. Οι 
σκηνοθέτες που θέλησαν να εκφράσουν την νέα πραγματικότητα, έπρεπε να 
αλλάξουν τον τρόπο δημιουργίας, τον τρόπο παραγωγής αλλά και το 
αφηγηματικό μοντέλο. Ἡ ανάγκη δημιουργίας µιας νέας κινηματογραφικής 
γλώσσας, µιας πρότασης ανανέωσης, έγινε πλέον επιτακτική. Ἡ νέα 


21 Το 9576 των ταινιών που γυρίστηκαν κατά την περίοδο 1965-67 ήταν καθαρά εμπορικές 
ταινίες. Βλ. Π Ιστορία και ο Πολιτισμός του Ελληνικού Έθνους, 641. 

3 Αθανασάτου κ.ά. 2002, 103. 

3 Αθανασάτου κ.ά. 2002, 196. 

24 Αθανασάτου κ.ά. 2002, 178-179. 

αφηγηματική γλώσσα ήταν ασυνεχής, µε την έννοια ότι ορισμένα μέλλοντα 
γεγονότα προηγούνται σε σχέση µε το χρονικό σηµείο πραγµάτευσής τους. 
Ενδεικτικά θα αναφέρουμε κάποιους σημαντικούς σκηνοθέτες της περιόδου”, 
που µε το έργο τους κατόρθωσαν να ανανεώσουν τη φιλµική γλώσσα και να 
δημιουργήσουν νέους τρόπους σκέψης και έκφρασης γύρω από τα αισθητικά 
προβλήµατα του κινηματογράφου. Όλοι τους, ανήσυχα πνεύματα, µε 
καλλιτεχνικές ανησυχίες δημιούργησαν ταινίες σταθμούς για την εποχή τους, 
αλλά και για τις επόµενες γενιές. Τα θέµατα τους ήταν παρμένα από την 
καθημερινότητα, αλλά δοσµένα µε µια διαφορετική προσέγγιση τόσο 
σκηνοθετική και τεχνολογική όσο και αισθητική. 

Το νέο χαρακτήρα στις ταινίες του Παντελή Βούλγαρη έδωσαν οι θεματικές 
επιλογές, αλλά και η αλήθεια των περιεχομένων που περιγράφονται µέσα από 
το φακό του. Η αφήγηση των ταινιών θυμίζει λίγο το αφηγηματικό μοντέλο του 
κλασικού κινηματογράφου, αλλά και το γλωσσικό μοντέλο του ΠΕΚ, αφού 
ακολουθεί µια γραμμική και συνεχή αφήγηση µε κανονική διάρκεια και 
οργανωμένα πλάνα, χωρίς εκπλήξεις και πρωτοτυπίες. Έργα της περιόδου: «Το 
προξενιό της Άννας» (1972),  «Χάππυ Νταίη» (1976), καιο «Μεγάλος Ερωτικός»2ό. 
Ο Νίκος Παναγιωτόπουλος µέσα απὀ τις ταινίες του, «Τα χρώματα της 
Ίριδας»(1974),) «Όι ὙΤεμπέληδες της εύφορης κοιλάδας»(19786) και το 
«Μελόδραμα»(1960), προχώρησε σε καινοτομίες και διάλεξε µια διαφορετική 
γλώσσα. Η γλώσσα που χρησιμοποίησε είχε αργούς ρυθμούς, ήταν αινιγµατική, 
ερωτική, ατμοσφαιρική και ανάλογα µε τα θέµατα μελαγχολική. Διαμόρφωσε 
ένα δικό του στυλ στηριζόμενος κυρίως σε µια ονειρώδη ουτοπία και λιγότερο 
στην πραγµατικότητα”’. 

Οι ταινίες του Α. Δαμιανού διασχίζουν σχεδόν σαράντα χρόνια δημιουργικής 
πορείας και σφράγισαν την πορεία του νέου ελληνικού κινηματογράφου. Το 
1966, στο Φεστιβάλ Θεσσαλονίκης, εμφανίζονται πέντε νέοι δημιουργοί µε έργα 
διαφορετικά όσον αφορά στο περιεχόµενο, στην αντίληψη για τον 
κινηματογράφο, στην παραγωγή, στη διανοµή αλλά και στο ρόλο που Θα 
συμβάλλουν στην κοινωνία2. Μεταξύ αυτών ήταν και ο Δαμιανός µε την πρώτη 
του ταινία «Μέχρι το πλοίο». Η ταινία κινείται στο μεταίχμιο μεταξύ ΠΕΚ και 
ΝΕΚ και προσδιορίζει το σηµείο όπου κάτι διαφορετικό γεννιέται στην 
κινηματογραφική ελληνική πραγματικότητα. Με την δεύτερη του ταινία 
«Ευδοκία» (1971), ο Δαμιανός πατάει γερά στο χώρο του ΝΕΚΖ και 24 χρόνια 
µετά ξαναεμφανίζεται στο προσκήνιο µε την ταινία ο «Πνίοχος». Ο τόπος στις 
ταινίες του είναι ο ελληνικός, τραχύς, πονεµένος, ακατέργαστος και 
φαινομενικά άγονος. Το επίκεντρο των ταινιών του είναι η μετανάστευση, η 


35 Εδώ αναφερόμαστε γενικότερα σε σκηνοθέτες. Ο 6. Αγγελόπουλος ακολουθεί σε 
ξεχωριστή ενότητα. 

2 Αθανασάτου κ.ά. 2002, 183. 

7 Αθανασάτου κ.ά. 2002, 183. 

25 Παρουσιάστηκαν οι ταινίες: «ΠΙρόσωπο µε πρόσωπο» του Ρ. Μανθούλη, «Μέχρι το 
πλοίο» του Α. Δαμιανού, «Με τη λάμψη στα μάτια» του ΠΠ. Γλυκοφρύδη, την «Εκδρομή» 
του Τ. Κανελλόπουλου και «Ο Θάνατος του Αλέξανδρου» του Κολλάτου. Βλ. 
Σωτηροπούλου 19905, 95. 

3 Αθανασάτου κ.ά. 2002, 136. 

αστυφιλία η ιστορία του τόπου, αλλά κυρίως ο άνθρωπος και ο αγώνας του για 
ένα καλύτερο µέλλον, αφήνοντας πίσω τα τραύματα της μεταπολεμικής 
Ελλάδας. 

Επίσης, θα πρέπει να αναφερθούμε και στους Νίκο Νικολαΐδη («Τα κουρέλια 
τραγουδούν ακόµη, 1979 και «Γλυκειά Συμμορία», 1983-), Δήμο Θέο («Κιέριον», 
1974 και «Διαδικασία», 1976-), Θανάση Ρεντζή («Βιογραφία», 1976), Κώστα Σφήκα 
(«Το μοντέλο, 1974 και «Μητροπόλεις», 1975), κ.ά. 


Θεόδωρος Αγὐγελόπουλος 

Ο Θεόδωρος Αγγελόπουλος γεννήθηκε στην Αθήνα το 1935 και ως φοιτητής της 
νομικής βίωσε τη διανοητική και ιδεολογική πορεία των ελλήνων φοιτητών της 
δεκαετίας του ’50. Αργότερα, το 1961, πήγε στο Παρίσι για κινηματογραφικές 
σπουδές και έζησε από κοντά τις μεταμορφώσεις του ευρωπαϊκού πνεύματος της 
δεκαετίας του ΄60. Ο Αγγελόπουλος μελέτησε, αφοµοίωσε και εντάχτηκε στην 
αλυσίδα των µµεγάλων ευρωπαίων δημιουργών, διαμορφώνοντας ένα 
καινούργιο, προσωπικό ύφος και θεωρήθηκε σπουδαίος συνοδοιπόρος των 
Ίαηςςο, Οσίµα, Βετίο]ασοί και ὙΝαεπάφις. Ἡ επιστροφή του Αγγελόπουλου στην 
Αθήνα συνέπεσε µε το αίτημα των κινηµατογραφιστών της γενιάς του να 
εκφράσουν τις δημιουργικές τους αγωνίες, τις αισθητικές και θεματικές 
διαφορές από τις ταινίες του Φίνου ή του Καραγιάννη, που παίζονταν εκείνη την 
περίοδο στους κινηματογράφους». 

Το έργο του Αγγελόπουλου έγινε διεθνώς γνωστό και αποτέλεσε αντικείµενο 
μελετών, διατριβών, αφιερωµάτων, συγγραμμάτων, κ.λπ.. Όι ταινίες του 
αποπνέουν εσωτερική δύναμη, γεμάτη ιδέες και συναισθήματα. Τα θέµατα του 
είναι επηρεασμένα από τη μνήμη, την ιστορία, το θέατρο, την αναπαράσταση, το 
ταξίδι, την εμπειρία, την εγκατάλειψη, τη διασπορά και τον πόνο. Το τοπίο που 
τοποθετεί τους ήρωες του είναι η οµιχλώδης Ἑλλάδα, είναι µια Ἑλλάδα σε 
αποσύνθεση, είναι όµως µια γνωστή µας Ελλάδα. 

Ἡ πρώτη ταινία μεγάλου μήκους του Αγγελόπουλου, η «Αναπαράσταση», 
γυρίστηκε το 1970 και για τους περισσότερους κριτικούς οριοθετεί την έναρξη 
του κινήματος του Νέου Ελληνικού Κινηματογράφου. Ο Θ. Αγγελόπουλος είχε 
πει για την ταινία αυτή: «Η Αναπαράσταση, γεννήθηκε την περίοδο της 
δικτατορίας, των συνταγματαρχών ως απόπειρα ανασύνθεσης της αλήθειας από 
τα θραύσματα της. Ἡ αναπαράσταση όχι ως σκοπός, αλλά ως δρόμος. Οι µικρές 
ιστορίες όπως αντανακλώνται αλλά και καθορίζονται από τη µεγάλη Ιστορία. Ο 
πατέρας ὡς σύμβολο, ὡς παρουσία και απουσία, ως μεταφορική έννοια και ως 
σηµείο αναφοράς. Το ταξίδι, τα σύνορα, η εξορία. Η ανθρωπινή μοίρα. Π αιώνια 
ἐπιστροφή. Θέματα που ακολούθησαν και μ’ ακολουθούν»ὲ. 


Η Αναπαράσταση 
Ένα πραγµατικό γεγονός, ο φόνος ενός άνδρα σε απόμακρο χωριό των 
Ἰωαννίνων, αποτέλεσε την αφορμή για τον Θόδωρο Αγγελόπουλο να γυρίσει την 


80 Σ.κοπετέας͵ 2004. 
ἡ Κυριακίδης 2000, 7. 
2Ώλ. Θόδωρος Αγγελόπουλος: «Ο λόγος στη Ναντέρ», διαθέσιμο στο εἰπερῃί]α.ςτ. 

Αναπαράσταση. Ένας Έλληνας πρόσφυγας στη Γερμανία, ο Κώστας, επιστρέφει 
στον τόπο του, στην Τυμφαία, ένα φτωχό χωριό της Ηπείρου βυθισμένο στην 
«ομίχλη του χρόνου και τῆς ερήµωσης». Όπως λέειτο κείµενο τῆς ταινίας, το 1940 
στο χωρίο κατοικούσαν 1.250 άτοµα και µέσα σε 26 χρόνια ο πληθυσμός 
μειώθηκε και έφτασε στους 85 κατοίκους, παιδιά, γυναίκες µόνες, γέρους και 
γριές µε πρόσωπα χαραγμένα απὀ τις σκληρές αγροτικές δουλειές». Ο δρόμος 
της επιστροφής είναι έρημος, εγκαταλελειµµένος, βροχερός και άγονος. Ο 
άνδρας φτάνει στο σπίτι του, όπου το παιδί του δεν τον αναγνωρίζει και η 
γυναίκα του απόµακρη τον ρωτάει αν θέλει να φάει. Η πρώτη σκηνή τελειώνει 
µε την οικογένεια να κάθεται στο τραπέζι για το δείπνο. Η επόμενη ανοίγει µε 
την αστυνοµία να ερευνά τον θάνατο του Κώστα. ΗἩ γυναίκα του ως αντι- 
Πηνελόπη, µε τον εραστή αντι-μνηστήρα, τον δολοφονούνΏᾶ. Σχεδιάζουν το 
έγκλημα, το πραγματοποιούν, το κρύβουν, φτιάχνουν το άλλοθι και µετά 
αλληλοκατηγορούνται. Ο ανακριτής, η αστυνομία και η δημοσιογραφική ομάδα 
που καταφτάνουν στο χωριό προσπαθούν να ανακαλύψουν ποιός έσφιξε τη 
θηλιά στο λαιμό του θύματος. Η έρευνα δεν δείχνει ποτέ το «ποιός» διέπραξε το 
έγκλημα, αλλά η µατιά του Αγγελόπουλου παρουσιάζει το «γιατί», δηλαδή τις 
πραγματικές αιτίες για τις οποίες δύο άνθρωποι δολοφόνησαν έναν 
συνάνθρωπότους. Ο φόνος είναι πλαισιωμένος σε µια περίοδο φτώχειας, πείνας 
και εγκατάλειψης. Η Ελλάδα δεν µπορεί να θρέψει τα παιδιά της και τα οδηγεί 
στη μετανάστευση, σε ένα «φαινομενικά καλύτερο μέλλον. Συνειρμικά 
σκεφτόμαστε την ταινία του Δαμιανού το «Μέχρι το πλοίο», όπου παρατηρούμε 
την πορεία ενός βουνίσιου που κατεβαίνει στην πεδιάδα και από εκεί στον 
Πειραιά, για να φύγει στην Αυστραλία. Στην Αναπαράσταση έχουµε την 
επιστροφή του μετανάστη στον τόπο του, µια επιστροφή που δεν είναι πάντα 
στρωµένη µε δάφνες. 

Ο σκηνοθέτης φτιάχνειτον πίνακα, δημιουργεί τον χώρο καιτον τόπο, τοποθετεί 
τους ανθρώπους και «συγκεντρώνει τις επιµέρους αλήθειες σὲ ένα σύνολο 
αληθινό και κριτικό»». Μέσα από τις εικόνες διακρίνονται οι ποιητικές πινελιές, 
ενώ µέσα απὀ το τοπίο σκιαγραφείται η διάρκεια του χρόνου. Το χωρίο που 
διαδραματίζεται η ταινία περιτριγυρίζεται απὀ ξερή και άγονη γη, απὀ άνυδρα, 
φαλακρά βουνά, σκεπασµένα µε ξερούς θάμνους, άγρια φαράγγια, πέτρινα 
χαμηλοτάβανα σπίτια, ελάχιστα παιδιά και ένα μόνιμο σύννεφο σκοτεινιάς στον 
ουρανό». Οι κάτοικοι, όπως Λένε οι γέροι, περιμένουν «να πεθάνουμε». Η φθορά 
του τοπίου έχει ως αποτέλεσµα και τη ψυχολογική φθορά των κατοίκων”. Το 
ασπρόμαυρο της ταινίας αντιπροσωπεύει το γκρίζο της εγκατάλειψης, τη 
σκούρα πλευρά της εποχής αλλά καιτην ασπρόμαυρη διάθεση των κατοίκων. 


Έχοντας πλάσει το πλαίσιο, ο Αγγελόπουλος στη συνέχεια τοποθετεί τους 
ανθρώπους στον χώρο. Οι ήρωες είναι μαριονέτες σε ένα θέατρο, στο θέατρο της 
ζωής. Οι φιγούρες είναι τραγικές βγαλμµένες από το ελληνικό τοπίο. Ο σύζυγος 
διεκδικεί τη ζωή και φεύγει στο εξωτερικό. Επιστρέφει φθαρμένος σωματικά και 


3 Στάθη 1999, 89. 

84 Αθανασάτου κ.ά. 2002, 166. 

5 Κυριακίδης 2000, 209. 
δΜΙπακογιαννόπουλος 25/11/98-24/02/99, δ. 
7 Κυριακίδης 2000, 210. 

ψυχικά, κουβαλώντας στους ώμους του την αποτυχία, αλλά και την επιστροφή 
του στη δυστυχία και το μαρτύριο. Είναι ένα πλάσμα «άδειο από ουσία», που 
αναζητά την υποστήριξη από την οικογένειά του. Χαρακτηριστικό το πλάνο µε 
την κυκλική του µατιά στα αγαπημένα του πρόσωπα γύρω από το τραπέζι. Η 
υποστήριξη ποτέ δεν ήρθε και απὀ εκείνο το σηµείο και έπειτα, όλοι 
αναφέρονται σε αυτόν, αλλά αυτός είναι για µια ακόµα φορά απών. 

Η γυναίκα του, η Ελένη, είναι µια σκληρή φιγούρα, µια µάνα που πρέπει να τα 
βγάλει πέρα µόνη της, µια σύζυγος παρατηµένη και µια ερωμένη που αναζητά 
τον έρωτα για να καλύψει τη μοναξιά της. Η σχέση της µε τον αγροφύλακα δεν 
έχει κανένα ερωτισμό, κάτι που επιβεβαιώνεται απὀ την ερωτική σκηνή στα 
Γιάννενα. Η Ελένη είναι µια αποφασιστική γυναίκα µε αρκετές μεταπτώσεις στη 
διάθεση τῆς. Αρχικά, παίρνει όλο το βάρος του φόνου πάνω τῆς, στη συνέχεια 
λέει στον ανακριτή «ήμουνα ζαλισμένη», ενώ, στο τέλος τού επιτίθεται. Η 
επιστροφή του συζύγου είναι µια ανατροπή στην καθημερινότητα τῆς, για αυτό 
τον αφαιρεί απόὀ τον κόσµο της. Τον βάζει στον κήπο, φυτεύει πάνω του 
κρεμμυδάκια και προσπαθεί να εξαφανίσει όλα του τα υπάρχοντα. Ανεβαίνει 
στο βουνό, σε µια ακόµα συμβολική σκηνή, καίει το παρελθόν της. Ακούγονται 
τα κοράκια, ο αέρας που φυσά. Ένα ιλιγγιώδες ζουμ προς τα πίσωτην αφήνεινα 
στέκει μοναχή τῆς στην άκρη του γκρεμού. Βρίσκεται σε ένα δίληµµα, µπροστά 
της είναι το άπειρο και πίσω τῆς οι στάχτες. Μια στιγµή ελευθέρωσης, 
κάθαρσης, αλλά και ενός δρόμου χωρίς επιστροφήζ”. 

Ο εραστής, υπάρχει και ενδιαφέρει ως πρόσωπο. Είναι ο άντρας που δεν έφυγε 
ως μετανάστης, που παλεύει για µια καλύτερη ζωή παραμένοντας στον τόπο 
του, µε σύζυγο και παιδιά. Ανήσυχος µε την επιστροφή του συζύγου της Ελένης, 
παρακολουθεί, σκοτώνει κατηγορεί την Ελένη (τη χτυπά στο μαγαζί της και της 
λέει: «πουτάνα µε πήρες στο λαιμό σου» και µετά πηγαίνει µαζί της στην πόλη 
για να καλύψουν τα ίχνη τους. Στο τέλος, υπό το βλέμμα του ανακριτή θα 
υποταχτεί στην εξουσία, δειλά σχεδόν θα οίξει όλο το φταίξιµο στη γυναίκα «όχι 
εγώ .. το ορκίζοµαι». Σε όλη τη διάρκεια τῆς ταινίας͵ ο άντρας πάντα περπατάει 
μπροστά, ενώ στη σκηνή που οι εραστές οδηγούνται στην κλούβα της 
χωροφυλακής, η Ελένη πάει μπροστά µαζί µε τους αστυνομικούς. Ίσως να είναι 
µια ακόµα συμβολική σκηνή για τη θέση τῆς γυναίκας στην κοινωνία. 

Ο κοινωνικός περίγυρος εκπροσωπείται απὀ τον ανακριτή και τους άτυπους 
δικαστές, τις γυναίκες του χωριού. Οι γυναίκες ξεσπούν πάνω στην Ελένη 
θέλοντας να την τιμωρήσουν, που ενώ είναι ίδια µε αυτές, εκείνη αντιστάθηκε 
στη μιζέρια, βρήκε εραστή, σκότωσε τον άντρα τῆς και µαζί του έθαψε ότι τής 
στερούσε την ελπίδα. Ο ανακριτής κατακρίνει την πράξη των δύο εραστών, 
σκηνοθετεί διαδοχικές αναπαραστάσεις χωρίς συγκεκριµένο λόγο, κάνει 
άστοχες ερωτήσεις και γενικά παρουσιάζεται απὀ τον Αγγελόπουλο ως 
«ανδρείκελο του συστήματος»3. 


Τα αντικείμενα που χρησιμοποιεί ο Αγγελόπουλος είναι λειτουργικά, χωρίς 
τίποτα να είναι περιττό. Όλα έχουν τη θέση τους στην εξέλιξη της ταινίας, το 

σκοινί, η τσάπα στην αρχή και στο τέλος, το γράμμα, η βαλίτσα, η κλειστή 
πόρτα. Όλα αρμονικά δεµένα σε µια απέριττη σκηνοθετική μέθοδο, όπου οι 
εικόνες, τα λιγοστά λόγια, οι σιωπές, οι ήχοι από το χωριό εξηγούν τις πράξεις 
των πρωταγωνιστών. Τι σκέφτονται οι ήρωες δεν ξέρουμε, µόνο πράττουν υπό 
τον ήχο του κλαρίνου και του θορύβου της ησυχίας. Ο δημιουργός αφήνει το 
θεατή να σκεφτεί για τους ήρωες, να παρατηρήσει τα δρώμενα και να συγκρίνει. 
Χαρακτηριστική είναι η διαφορετική εικόνα που παρουσιάζεται μεταξύ πόλης 
και χωριού (στα Γιάννενα υπάρχει κίνηση, ζωή, άνθρωποι). 

Το φως είναι κυρίως φυσικό, ενώ υπάρχουν και οι αντιθέσεις, όπως η σκηνή µε 
το άσπρο βαν της «Ελληνικής Βασιλικής Χωροφυλακής» στο γκρίζο του τοπίου, ή 
οι μαύρες ομπρέλες που δένουν αρμονικά µε τον βροχερό χώρο. 

Η ταινία κινείται σε δύο επίπεδα, το πρώτο είναι το παρόν (τι γίνεται µετά τη 
σύλληψη) και το άλλο είναι το παρελθόν (τι γίνεται µετά τον φόνο). Ο φακός του 
Αγγελόπουλου κινείται µε καινοφανή ελευθερία. Η κίνηση προς τα εμπρός και 
προς τα πίσω διευκολύνει το γύρισμα πλάνου - ενότητας, την ενσωμάτωση των 
νεκρών χρόνων και την οριοθέτηση του εξωφιλμικού χώρου”. Η κίνηση της 
κάμερας ποικίλλει, ενδεικτικά αναφέρονται κάποιες σκηνές. Υπάρχουν πολλά 
κοντινά πλάνα στον ανακριτή, ο οποίος φαίνεται τεράστιος µέσα στο χαμηλό 
πέτρινο σπίτι. Επίσης, υπάρχουν πλάνα στον εραστή απὀ κάτω προς τα πάνω, 
μακρινό πλάνο του εραστή στην ταβέρνα που κάθεται µόνος του, πλάνο από 
πάνω της γυναίκας µε τον εραστή στο διπλανό κρεβάτι, πλάνο του αστυνομικού 
που στέκεται µπροστά στην πόρτα ακίνητος, ενώ ακούγεται η φωνή του εραστή. 
Ακίνητα είναι σε πολλά σηµεία και τα δέντρα, οι μορφές στο βάθος του κάδρου, 
το τοπίο, σαν κάποιος να τούς έχει αφαιρέσει τη ζωή, για να παραμείνουν 
στάσιμα στο χρόνο. 

Εντυπωσιακή είναι η τελευταία σκηνή τῆς ταινίας, όπου η κάµερα είναι ακίνητη 
μπροστά στο σπίτι της Ἑλένης δείχνοντας στο βάθος την κλειστή πόρτα του 
σπιτιού. Από την άκρη του κάδρου μπαίνει στο χώρο ο εραστής και πηγαίνει 
προς την πόρτα. Η Ελένη τού ανοίγει και τον οδηγεί στο εσωτερικό του σπιτιού. 
Ἡ κάμερα συνεχίζει να είναι ακίνητη και η όλη σκηνή αποκτά µια 
υποβλητικότητα. Ο θεατής περιμένει. Ο σύζυγος μπαίνει στο κάδρο και 
κατευθύνεται στην κλειστή πόρτα. Μπαίνει στο σπίτι και κλείνει την πόρτα. Στο 
νεκρό χρόνο που ακολουθεί είναι αυτονόητο, ότι µέσα στο σπίτι διαδραματίζεται 
Ο φόνος, που ο θεατής δεν τον βλέπει, αλλά είναι σίγουρος ότι συμβαίνει (Η 
σκηνή µάς θυμίζει το μύθο των Ατρειδών, όπου η Κλυταιμνήστρα σκοτώνει µε 
τον εραστή της τον άντρα τῆς. Ο φόνος δεν παρουσιάζεται πάνω στη θεατρική 
σκηνή). Τα παιδιά που δεν εμφανίστηκαν σχεδόν καθόλου σε όλο το έργο, 
βρίσκονται έξω από την κλειστή πόρτα και παίζουν. Η πόρτα ανοίγει, ο εραστής 
φεύγει µε βήμα γοργό. Ο θεατής πλέον σιγουρεύεται. Σε Λίγο, βγαίνει η Ελένη 
να μαζέψει τα παιδιά της µέσα. Το πλάνο είναι ακόµα ακίνητο µε την πόρτα 
πάντα κλειστή και µε μοναδικό ήχο το δημοτικό τραγούδι «Κοντούλα Λεμονιά». 


41 Αθανασάτου κ.ά. 2002, 183. 

Συµπεράσµατα 

Στον κινηματογράφο, τη δεκαετία του 1970 η μυθοπλασία συνάντησε την 
ιστορία, προκειµένου να παρουσιαστεί το αποθαρρυντικό πορτραίτο της 
ελληνικής κοινωνίας µετά τον εμφύλιο καιτην χούντα. Οι πολιτικές αναταραχές 
και οι οικονομικές μεταπτώσεις επέφεραν την αστικοποίηση και την ερήμωση 
της υπαίθρου, αφού η στασιμότητα της αγροτικής οικονοµίας οδήγησε πολλούς- 
άντρες, κυρίως της εργατικής τάξης, να μεταναστεύσουν σε μεγάλα αστικά 
κέντρα και στο εξωτερικόξ. Οι διαφορές μεταξύ του Παλαιού και του Νέου 
Ελληνικού Κινηματογράφου διαγράφονται έντονα αυτή την περίοδο. Για τους 
δημιουργούς της εποχής, η κινηματογραφική τέχνη δεν ήταν πλέον ένα µέσο 
πλουτισμού, αλλά ανάγκη έκφρασης και προβληματισμού. Ανάµεσα στους 
σκηνοθέτες που ξεχώρισαν ήταν και ο Θ. Αγγελόπουλος, ο οποίος έδειξε έναν 
νέο κινηματογράφο, όπου τα γεγονότα, µε τη βοήθεια των νέων τεχνολογικών 
µέσων, μπορούν να θεαθούν µε πολλούς τρόπους, γιατί σηµασία έχει ο τρόπος 
προσέγγισήςτους, η αφηγηματική γλώσσα και η µατιά του σκηνοθέτη. 

Θα κλείσουμε µε ένα σχόλιο για την ταινία «Αναπαράσταση», που θα μπορούσε 
όµως µέσα στις Λέξεις του να συνοψίσει το πώς πρέπει να Λειτουργεί ο κάθε 
σκηνοθέτης. «Π ταινία διηγείται, αυτό που πρέπει να διηγηθεί: πως υπάρχει µια 
Ελλάδα που ζει χάρη στην αιμορραγία της μετανάστευσης, Και πως αυτό δεν 
ἐνδιαφέρει πραγματικά κανένα- ούτε ανακριτή, ούτε δημοσιογράφο. Ενδιαφέρει, 
όµως τον κινηματογραφιστή, ο οποίος επέλεξε να είναι εκεί, αλλά ούτε αυτός έχει 
κάποια εξήγηση να δώσει, το µόνο που µπορεί να κάνει είναι να καταθέσει τη 
μαρτυρία της απόγνωσης και τῆς οργής του». 

